# RUILA PÕHIKOOLI HOOLEKOGU ERAKORRALISE ARUTELU PROTOKOLL

**Toimumisaeg ja koht:** 13.-17.04.2022 , Gmail keskkonnas

**Arutelus osalesid:** Tiia Rosenberg, Andres Kaarmann, Rafael Milerman, Maarja Lillemäe, Priit Abiram, Virve-Hella Haavam, Helena Melis, Kristi Maajärv, Pille Sau, Raili Kann, Meelis Kolk

**Arutelu juhatas** Andres Kaarmann ja Rafael Milerman, **protokollis** Virve-Hella Haavam

**Päevakorras:**

1. **Ruila Põhikooli põhimääruse muutmine**

Laitse lasteaia juurde uue mooduli paigaldamise ning sellega seoses uue lastaia rühma moodustamisega on vajadus muuta Ruila põhikooli põhimäärust. Muudatusena sätestatakse, et lasteaias on kuni 6 rühma senise 4 rühma asemel. Kuigi esialgu moodustatakse juurde ainult üks täiendav lasteaia rühm, siis lähtudes tuleviku võimalustest ja vajadustest sätestatakse põhimääruses koheselt 6 rühma, et ei peaks hakkama jälle põhimäärust muutma.

Eeltoodust lähtudes esitasid arutelus osalenud hoolekogu liikmed perioodil 13.-17. aprill e-kirja teel oma seisukoha muudatusettepaneku kohta.

**Ühehäälselt oldi poolt viia Ruila Põhikooli põhimäärusesse sisse muudatus, et lasteaias on edaspidi kuni 6 rühma.**